cyanic-selkie/wikianc huggingface dataset:
Firebase
Firebase Hosting
Firebase Hosting on staatiline ja dünaamiline veebimajutusteenus, mis käivitati 13. mail 2014. See toetab staatiliste failide nagu CSS, HTML, JavaScript ja muu hostimist ning lisaks dünaamilist Node.js’i toetust pilvefunktsioonide kaudu. Teenus toimetab faile sisuedastuse võrgu (CDN) kaudu, kasutades selleks HTTP Secure (HTTPS) ja Secure Sockets Layeri (SSL) krüptimist. Firebase on partner Fastlyiga, mis on CDN, et pakkuda CDN toel Firebase Hostingut. Ettevõte väidab, et Firebase Hosting kasvas välja klientide soovidest; arendajad kasutasid Firebase’i reaalajas andmebaasi pärast, kuid vajasid kohta, kus hostida oma sisu.
Firebase Test Lab for Android
Android Firebase Test Lab pakub pilvepõhist infrastruktuuri Android-rakenduste testimiseks. Ühe operatsiooniga saavad arendajad algatada oma rakenduste testimise mitmesugustes seadmetes ja seadistustes. Testi tulemused – sealhulgas logid, videod ja ekraanipildid – tehakse Firebase'i projekti konsoolis kättesaadavaks. Isegi kui arendaja ei ole oma rakenduse jaoks kirjutanud ühtegi testkoodi, võib Test Lab testida rakendust automaatselt.
Firebase Crash Reporting
Crash Reporting koostab üksikasjalikud aruanded rakenduses esinevate vigade kohta. Vead rühmitatakse samalaadsete pinujälgede järgi klastriteks ja neid kohendatakse rakenduse kasutajale avalduva mõjude raskusastme järgi. Lisaks automaatsetele aruannetele saab arendaja logida kohandatud sündmusi, et paremini mõista, mis võis põhjustada programmi kokkujooksmist.
Firebase Notifications
Firebase Notifications on teenus, mis võimaldab mobiilrakenduste arendajatel sihitud kasutajaid teavitada ja seda tasuta.
Firebase App Indexing
Firebase rakenduste indekseerimine, varem Google'i rakenduste indekseerimine, paneb rakenduse Google'i otsingusse. Rakenduste indekseerimise lisamine soodustab rakenduste tulemusi Google'i otsingus ning pakub ka päringu automaattäitmist.
Firebase Dynamic Links
Firebase dünaamilised lingid on nutikad URL-id, mis dünaamiliselt muudavad käitumist, et pakkuda parimat kogemust erinevatel platvormidel.
Firebase Invites
Firebase kutsed on mitmeplatvormiline lahendus isikupärastatud e-posti ja SMS-kutsete saatmiseks. Jälgida saab ka kutsete vastuseid ja mõõta kutsete mõju.
Firebase Remote Config
Firebase'i kaugkonfiguratsioon on pilveteenus, mis võimaldab arendajatel muuta nende rakenduste käitumist ja välimust, ilma et kasutaja peaks rakenduse värskenduse alla laadima.
Adwords
Adwords on Google’i veebipõhine reklaamiteenus, mis võimaldab arendajatel suunata reklaame Firebase Analyticsi teenust kasutavatele kasutajatele.
Admob
Admob on Google'i toode, mis integreerub Firebase'i vaatajaskonnaga.
Cumberlandi platoo
pisi|Cumberlandi platoo asukoht Cumberlandi platoo on platoo Põhja-Ameerikas Apalatšide eelmäestiku edelaosas. Kõrgusega 500–1200 meetrit platoo koosneb liiva- ja lubjakivist. Cumberlandi ja Tennessee jõed moodustavad sügavaid jõeorge. On arenenud karst.
Piirkonnas on Apalatši söebasseini kivisöe leiukohad.
Absoluutne viljakus
Absoluutse viljakus on maksimaalne viljastumisvõimeliste marjaterade ehk munarakkude arv ühe emase kohta.
Université Paris-Sorbonne
Université Paris-Sorbonne oli Prantsuse ülikool, mis loodi 1. jaanuaril 1971. See kadus 1. jaanuaril 2018 Sorbonne'i Ülikool kasuks pärast uue ülikooli loomise määruse avaldamist 21. aprill 2017 Euroopa Liidu Teatajas.
Marc Blanchard
Ta tegeles võrdleva kirjandusteadusega ja kriitiliste kultuuriuuringutega.
Aini Oja
Aini Oja (sündinud 24. veebruaril 1941 Kasepää vallas Tartumaal) on eesti mullateadlane.
Elulugu
Aini Oja on talupidaja tütar.
Lõpetas 1958 Paide Keskkooli, 1964 Eesti Põllumajandusakadeemia agronoomiateaduskonna, 1969 samas aspirantuuri, põllumajanduskandidaat (1976, Leningradi Polütehniline Instituut), väitekiri "Микрoморфологический и минералогический состав почв, образованных на красно-бурой морене". Täiendas end 1965–66, 1967 ja 1983 Moskva Ülikoolis. Oli 1964–65 Eesti Põllumajandusprojekti vaneminsener, 1983–84 juhtivinsener, 1985–90 projekti peainsener, 1965–66 EPA mullateaduse ja agrokeemia kateedri assistent, 1969–71 vanemõpetaja, 1971–83 vanemteadur, 1990–96 maaviljeluse kateedri laborant. Õpetanud mullateadust, muldade mikromorfoloogiat ja mineraloogiat.
Teadustöö
Uurimisvaldkond: muldade mikromorfoloogia ja mineraloogia. Üleliidulise Mullateadlaste Seltsi Eesti Filiaali laekur-sekretär (1965–84). Üle 40 teadustrükise.
Ana Jara
Ta õppis õigusteadust ja politoloogiat ning töötas seejärel notarina.
Petrus Bünemann
Umbes 1590. aastal sai ta Hageri koguduse pastoriks ja 1597. aastal Juuru koguduse pastoriks.
Ana Jara
Ana Jara kuulub Peruu Rahvusparteisse. Ta valiti 2011. aastal Kongressi liikmeks. Seejärel oli ta naisasjade ja sotsiaalse arengu minister ning veebruarist 2014 kuni peaministriks saamiseni tööminister.
30. märtsil 2015 avaldas Peruu parlament tema valitsusele umbusaldust ja 31. märtsil esitas Jara koos oma valitsusega tagasiastumispalve. 2. aprillil sai uueks peaministriks Pedro Cateriano Bellido.
Vabaõhukooli tee
pisi|Vabaõhukooli tee
Vabaõhukooli tee on tänav Tallinnas Pirita linnaosas Kose asumis.
Tänav algab Kose teelt ja lõppeb Narva maanteega ristudes. Tänava pikkus on umbes 2,7 km.
Tallinna Linnavalitsuse 25.02.1994 määrusega pikendati 1. juulist 1994 Vabaõhukooli teed senise Vaprate tee võrra.
Vabaõhukooli tee 114 (varasema aadressiandmete järgi Vaprate tee 15) asus Tupsi talu, kus 4. või 5. detsembril 1924 said surma kommunistliku liikumise tegelased Arnold Sommerling, Eduard Ambos, Osvald Piir, olles tulevahetuses politseinikega. Surma sai ka talu peremees Gustav Tups, neli politseinikku said kergelt haavata. Tulevahetus kestis 4. detsembrist kl 20 kuni 5. detsembri hommiku kella 7-ni.
Misofoonia
Misofoonia tähendab sõna otseses mõttes "helide vihkamist". Misofoonia on alles 2000 aastal välja pakutud seisund, mille all kannatavatel inimestel vallandavad teatud helid negatiivseid emotsioone, mõtteid või füüsilisi reaktsioone.
Misofooniat tuleks eristada hüperakuusiast, mis tähendab tundlikkust helide vastu.
Rudolf Gustav Hollmann
Rudolf Gustav Hollmann (23. jaanuar 1798 Kangsti – 21. juuli 1858 Rõuge) oli Eesti vaimulik.
Sai algõpetuse koduõpetaja käe all. Õppis aastatel 1811–1814 Tartus kreiskoolis, aastatel 1814–1817 Tartus Gümnaasiumis. Tartu Ülikooli usuteaduskonnas õppis ta aastatel 1817–1820. Oli aastatel 1820–1822 koduõpetaja Pantene mõisas, Mazsalaca kihelkonnas (Väike-Salatsi kihelkonnas). Ordineeriti 11. veebruaril 1823 õpetajaks.
Oli aastatel 1823–1844 (introdutseeriti 18. märtsil 1823) Hargla koguduse õpetaja, aastatel 1844–1858 (introdutseeriti 17. detsembril 1844) Rõuge Maarja koguduse õpetaja.
1838. aastast oli Õpetatud Eesti Seltsi kaastöötaja. Kirjutas rea artikleid üksikute sõnade tähenduse ja sõnajuurte kohta. 1847. aastal ilmus temalt artikkel (Verh. GEG II, 1) "Ueber die estn. Declinationslehre d. Pastor Ahrens u. dr. Fählmann". Hollmann pooldab Faehlmanni seisukohta kui enam selgemat ja otstarbekohasemat, juhtides sealjuures tähelepanu Ahrensi poolt soovitatud deklinatsiooniklassi korralduse segasusele. Erilist tähelepanu eesti kooliajaloos nõuab Hollmanni poolt Inlandis (1847) esitatud kihelkonnakooli plaan.
Anella
Anella on naisenimi.
2019. aasta seisuga oli see Eestis esinemissageduselt 1633. naisenimi. 1. jaanuari 2019 seisuga oli Eestis eesnimi Anella 24 naisel.
Tagula algkool
Tagula algkool oli algkool Valga maakonnas Tõlliste vallas Tagula külas.
Kool asutati 1768.
Kooli nimed:
Kool suleti 2001. aastal. Halvas seisukorras endine koolihoone on nüüdisajal eraomanduses.
Raimundas Karoblis
thumb|Raimundas Karoblis Raimundas Karoblis (sündinud 14. aprillil 1968 Vaškais) on Leedu jurist, diplomaat ja poliitik. Ta on 13. detsembrist 2016 kuni 11. detsembrini 2020 Leedu kaitseminister.
Ta sündis aastal 1968 Vaškais (praeguse haldusjaotuse järgi Pasvalysi rajoonis). Ta lõpetas aastal 1986 Panevėžysis keskkooli ja aastal 1992 Vilniuse Ülikooli õigusteaduskonna diplomeeritud juristina.
Aastatel 1992–1994 töötas ta juriidilise konsultandina Leedu Vabaturu Instituudis. 1999–2003 oli ta nõunik Leedu esinduses ÜRO juures Genfis ning 2003–2007 välisministeeriumi osakonnajuhataja. 2010–2015 töötas Leedu saadikuna Euroopa Liidu juures.
Beckdorf
Beckdorf on vald Saksamaal Alam-Saksi liidumaal Stade kreisis. Valla pindala on 21,9 km². 31. detsembril 2017 elas seal 2679 inimest.
Beckdorf kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Ossiachi vald
Ossiach (sloveeni: Osoje) on vald Austrias Kärnteni liidumaal Feldkircheni ringkonnas. Väike asula on tuntud peamiselt Ossiachi kloostri tõttu.
See asub Ossiacher See lõunakaldal väikese Ossiacher Tauerni mäestiku nõlval Nocki mägedes, mis on Gurktali Alpide mäestik, Villachi ja Feldkircheni vahelise maantee ääres. Valla osad on Alt-Ossiach, Ossiach, Ostriach, Rappitsch, Tauern ja Untertauern.
Ajalugu
thumb|left|Ossiachi klooster
Ossiachi klooster asutati u 1000. aastal. Kloostrikirikut on mainitud 1028. aasta dokumendis, seega benediktlasi esimest korda Kärnteni hertsogkonnas. Kloostrist kujunes piirkonna kiriku- ja kultuurikeskus, kuigi selle ümbrusse ei tekkinud ühtegi suuremat talu. Pärast kloostri laialisaatmist 1783. aastal keiser Joseph II käsul oli maapiirkond 1850. aastast Steindorfi osa. Ossiachi vald asutati alles 1904. aastal.
Tänapäeval on kirik tuntud ka klassikalise muusika festivali "Carinthischer Sommer" poolest, mis toimub igal aastal umbes juulis ja augustis. Pianist Wilhelm Backhaus pidas 29. juunil 1969 seal oma viimase kontserdi. Alates 1974. aastast on kloostris etendatud kirikuooperite lavastusi, eriti Benjamin Britteni tähendamissõnu, aga ka muid teatrilavastusi. Mõni austerlane on festivali jaoks spetsiaalselt teoseid kirjutanud, näiteks Cesar Bresgen ("Das Spiel vom Menschen", 1982) ja Dieter Kaufmann ("Bruder Boleslaw", 1989).
Tauerni külas seisab kerguskabel. Esimest korda mainitud 1290. aastal, ehitati Tauernkirche 1519. aastal hilisgooti stiilis ümber ja sai 17. sajandil barokksisseseade, sealhulgas kõrgaltari.
Arno Oja (agrotehnikateadlane)
Arno Oja (sündinud 15. oktoobril 1948 Jõgeva külanõukogus Jõgeva rajoonis) on eesti agrotehnikateadlane.
Elulugu
Lõpetas 1972 Eesti Põllumajandusakadeemia hüdrotehnikainsenerina, veemajanduse tehnikamagister (1992, EPMÜ), väitekiri "Sealägaväetamise veekaitseaspekte". Oli 1972–77 EPA vesiehituskateedri insener ja aspirant, 1977–79 ELVI EKB keskkonnakaitseosakonna sektorijuhataja, 1979–82 ja 1988 juhtivinsener, 1982–88 peakonstruktor, 1988–93 keskkonnakaitseettevõtte ELVI-Aqua teadussekretär, 1993–94 EPMÜ keskkonnakaitse instituudi teadusdirektor ja dotsent, 1994–2000 Tartu Maavalitsuse peainspektor, 2000– Keskkonnakaitse Tartu osakonna juhtivinspektor.
Teadustöö
Uurimisvaldkonnad: läga kasutamine põllumajanduses, ohutud väetusnormid, keskkonnakaitse. 33 teadustrükist.
Sovereign
Sovereign (endine Sovereign of the Seas) on esimene Sovereign-klassi ristluslaev, mis kuulub firmale Royal Caribbean Cruises Ltd. ja mida käitas Royal Caribbean International ja alates 2009. aastast käitab teine tütarfirma, Hispaania laevakompanii Pullmantur Cruises. Laev ehitati 1987. aastal Chantiers de l'Atlantique'i laevatehases Saint-Nazaire'is Prantsusmaal. Malta lipu all Sovereignit kasutatakse Vahemerel.
Rüütli 1a
Rüütli 1a on elamu Pärnus aadressil Rüütli tänav 1a.
Rüütli ja Õhtu tänava nurgal asuva maja projekteeris arhitekt Olev Siinmaa oma perekonna tarbeks.
Kuna hoone on üks funktsionalismi stiilipuhtamaid näiteid Pärnus, on see tunnistatud riiklikuks kultuurimälestiseks.
Ajalugu
Hoone krunt seisis pikalt kasutuseta, kuna see oli kujult kolmnurkne ja tavalise elumaja jaoks liiga väike. Arhitektile valmistas selline olukord aga huvitava väljakutse. Seetõttu projekteeris Pärnu linnaarhitekt Olev Siinmaa sinna enda jaoks funktsionalistlikus stiilis elamu.
Eluhoone projekti vaatas Pärnu Linnavalitsuse ehituskomisjon läbi jaanuaris 1931. Ehitust alustati samal aastal ning lõplikult viimistletuna valmis hoone 30. märtsil 1933.
Elamu oli Siinmaa perekonna valduses kuni 1944. aastani. 1952. aastast kuni 1990. aastate keskpaigani asus hoones sanitaar-epidemioloogiajaam, kelle haldusaja vältel säilis hoone välisilme ja mööbel peaaegu muutumatul kujul.
1997. aastal võõrandas Pärnu linn hoone enampakkumisel 850 000 krooni eest Aleksandra Velletile, kes müüs maja juba samal aastal Toomas Truuvertile.
Aastatel 1997–2006 restaureeriti hoone Mart Kalmu koostatud muinsuskaitse eritingimusi järgides ja Taso Mähari kujunduse alusel.
Truuverti firma Bonnard Kinnisvara läks 2009. aasta veebruaris pankrotti ja maja pandi müüki. Hoone uueks omanikuks sai Irina Kolmkant.
2011. aasta jaanuaris trahvis Muinsuskaitseamet Kolmkanti 383,47 euroga, kuna ta oli suurema osa hoone originaalmööblist omalt kohalt ära tõstnud, et see asendada 21. sajandi funktsionalistlikus stiilis mööbliga.
2016. aastal avati hoone ees Vallikääru nõlval Olev Siinmaa alumiiniumisulamist skulptuur.
Serovi juhised
"Serovi juhised", ehk "Nõukogudevastase elemendi Leedust, Lätist ja Eestist deporteerimise läbiviimise korra kohta", oli NSV Liidu Riikliku Julgeoleku Rahvakomissariaadi (NKGB) rahvakomissari asetäitja, kindral Ivan Serovi poolt allkirjastatud kuupäevata ülisalajane dokument, milles anti üksikasjalikud juhised 13.–14. juuni 1941 Juuniküüditamise läbiviimiseks Eestis, Lätis ja Leedus.
Trevor van Riemsdyk
Aastatel 2011–2014 mängis ta New Hampshire'i Ülikooli jäähokimeeskonnas.
2014. aasta märtsis sõlmis ta lepingu NHL-i klubiga Chicago Blackhawks. NHL-is debüteeris Van Riemsdyk 9. oktoobril 2014 mängus Dallas Starsi vastu. Debüüthooajal võitis ta Blackhawksiga Stanley karika. Esimese värava lõi Van Riemsdyk NHL-is 10. oktoobril 2015 mängus New York Islandersi vastu.
2020. aasta oktoobris sõlmis ta lepingu Capitalsiga.
USA jäähokikoondise koosseisus osales Van Riemsdyk 2017. aasta maailmameistrivõistlustel.
Tema vanem vend James van Riemsdyk on samuti jäähokimängija.
Barrington Pheloung
Barrington Somers Pheloung (10. mai 1954 – 31. juuli 2019) oli Austraalia helilooja.
Alates 18. eluaastast elas Inglismaal Londonis. Õppis Londoni Kuninglikus Muusikakolledžis kitarri. Tema õpetajateks olid John Williams ja Julian Bream.
Pheloung kirjutas muusika telesarjadele "Inspektor Morse", "Lewis" ja "Endeavour". Samuti kirjutas ta muusika filmile "Hilary ja Jackie" ja Anthony Minghella filmile "Igavesti sinu" (1990).
EA
Ea tähendab järgmist:
Õigusloome
Õigusloome (ka seadusloome) on õigusaktide eelnõude koostamine.
Eestis on seaduste menetlemine Riigikogu ülesannete seas esikohal tähtsuse ja ajamahukuse poolest, kuna seadused on riigi toimimise alus. Eestis reguleerib seaduseelnõude menetlemist riigikogu kodu- ja töökorra seadus.
Eelnõu algatamine
Õigus algatada seadus on riigikogu liikmel, fraktsioonil, komisjonil ja vabariigi valitsusel. Suurema osa seadusi algatab siiski valitsus ning osaleb siis ka nende menetlemisel. Eelnõude kohta, mille on algatanud riigikogu liige, fraktsioon ja komisjonide, tuleb küsida ka valitsuse seisukohta. Uue seaduse eelnõu antakse täiskogu istungi juhatajale enne istungi algust.
Eeltöö
Kõigepealt pannakse paika seaduseelnõu struktuur, kontseptsioon, seaduse reguleerimisala, koostatakse algne tekst ja määratletakse mõisted. Seaduseelnõuga kaasneb seletuskiri, milles on autorite selgitus vastava seaduse vajalikkuse kohta. Eeltöö üks olulisemaid etappe on kaasata huvigruppe, keda loodav seadus kõige otsesemalt puudutab.
Lugemised
Seaduseelnõu arutamine riigikogu täiskogu istungil ehk seaduste lugemine. Seaduste lugemine käib riigikogu kodu- ja töökorra seaduse alusel. Seaduses on määratletud täpselt, kuidas käib muudatusettepanekute tegemine. Näiteks kui võtta sõna kõnetoolist, siis on aega rääkida 5 + 3 minutit, kuid saadiku kohalt on sõnavõtuks aega kuni 2 minutit. Vastuvõetud seadus peab üldjuhul läbima kolm lugemist, kuid on ka erandeid. Näiteks välislepingute ratifitseerimise puhul piisab kahest lugemisest.
Üldiselt on vaja poolthäälteenamust, et seadus vastu võtta ehk istungil osalevatest saadikutest rohkem peab olema poolt kui vastu. On ka erandeid, näiteks põhiseaduses väljatoodud konstitutsioonilised seadused, mille puhul on vaja terve riigikogu koosseisu häälteenamust ehk 51 saadikut peab olema poolt. Lugemiste vahepealsel ajal teeb seaduseelnõuga tööd juhtivkomisjon.
Esimesel lugemisel tegeletakse eelnõu üldpõhimõtetega. Võetakse vastu otsus, kas seaduseelnõu menetlemist teisel ja kolmandal lugemisel jätkata või katkestada kohe.
Teisel lugemisel tegeletakse eelnõu sätetega ning hääletatakse muudatusettepanekuid. Teist lugemist on võimalik katkestada ja teha muudatusettepanekuid eelnõu kohta. Kui teist lugemist ei katkestata, siis liigub seaduseelnõu edasi kolmandale lugemisele.
Kolmandal lugemisel kinnitatakse seaduse vastuvõtmine.
Jõustumine
Kui seadus võetakse vastu, kirjutab riigikogu esimees sellele alla. Peale seda saadetakse seadus Vabariigi Presidendile väljakuulutamiseks. Peale seaduse väljakuulutamist avaldatakse seadus Riigi Teatajas ja üldiselt jõustub uus seadus kümnendal päeval peale avaldamist. On ka erandeid, siis on jõustumise kuupäev seaduses märgitud.
Eesti Vabariigi Presidendil on ka õigus keelduda seaduse väljakuulutamisest. Seda õigust nimetatakse vetoõiguseks ja selle kasutamist vetoks. Sellisel juhul, kui president vetoõigust kasutab, peab ta neljateistkümne päeva jooksul seaduse saamise päevast saatma selle tagasi põhjendatud otsusega. Kui riigikogu kuulutab tagasi saadetud seaduse muutmata kujul  uuesti vastu, siis saab president pöörduda Riigikohtusse. Kui Riigikohus tunnistab, et seadus on põhiseadusega kooskõlas, kuulutab Vabariigi President selle siiski välja.
Normitehnika
Seaduseelnõude koostamisega on tihedalt seotud ka normitehnika. Normitehnika on teoreetiliste võtete ja meetodite kogum, mida kasutatakse seaduselenõude väljatöötamisel. Selle eesmärk on tagada kehtiv ja toimiv seaduseelnõu. Normitehnika peab tagama, et seaduseelnõude lugemised ja väljakuulutamine õnnestuks. Veel peab see ära hoidma eelnõude kehtetuks tunnistamise ning olukorra, kus kehtiva seaduse õigusliku regulatsiooni mehhanism ei tööta ning tegelikus elus seadust rakendada ei saa. Normitehnika toimimist reguleerib ka määrus, milleks on hea õigusloome ja normitehnika eeskiri.
Naftali Bennett
Ta on olnud aastast 2013 Iisraeli diasporaa asjade minister ning aastast 2015 Iisraeli haridusminister.
Isiklikku
Ta on abielus ja tal on neli last. Tema pere elab Ra'annanas (Keskringkonnas).
Raadio 100 FM
Raadio 100 FM alustas tegevust 1992, olles esimene muusikaraadiojaam Eestis.
EAK
EAK on lühend, mis võib tähendada järgmist:
Beļava vald
pisi|Valla maastik Beļava vald (läti keeles Beļavas pagasts) on vald Lätis Gulbene piirkonnas. Vald piirneb sama piirkonna Gulbene linna ja Lejasciemsi, Galgauska, Stāmeriena ning Stradi vallaga, samuti ka Alūksne piirkonna Kalncempji ja Zeltiņi vallaga.
Valla pindala on 169 km². 2016. aasta seisuga elas seal 1629 inimest. Valla keskus on Beļava küla, vallamaja asub aadressil Avotu iela 2. Vallavanemaks on Aivars Rakstiņš.
Ajalugu
Beļava valla alal asusid varem Nagliena mõisa (agraarreformi eel 1285 ha maad) ja Beļava mõisa maad (agraareformi eel 1546 hektarit). Aastal 1935 oli valla pindala 83,3 km² ja seal oli 1524 elanikku. Aastal 1945 moodustati vallas Beļava ja K. Valdemārsi külanõukogud, aastal 1949 aga vald likvideeriti. Aastal 1954 liideti Beļava külanõukoguga likvideeritav K. Valdemārsi külanõukogu, aastal 1973 aga likvideeritav Ozolkalnsi külanõukogu. Aastal 1977 liideti osa külanõukogu maadest Stradi külanõukoguga. Aastal 1987 liideti külanõukoguga osa Gulbene linna maadest. Aastal 1990 muudeti külanõukogu vallaks. 2009. aastast kuulub vald Gulbene piirkonda.
Kaitstavad objektid
Kohaliku kaitse all on Nagliena mõisa hooned (kõrts, ait, häärber), Blome mõisa hooned (ait, häärber), Auguliena mõisa kompleks (ait, häärberi varemed), Beļava mõisa juustuhoidla, häärberi trepid ja kuus ust, Pukeskalnosi elumaja, Roosimägi (endise kiriku ja kalmistu asupaik), Vecmeiši keskaegne kalmistu, hiiepaik Ohvriküngas, Juri ohvritammede hiiepaik, Atvašese ohvripärna hiiepaik, Beļava muinaskalmed (Plangumägi ning Rootsi kalmistu) ja Putniņi muinaskalmed.
Looduskaitse all on Ozolkalnsi tee tamm, Vanagi kadakas, Auguliena tamm, Auguliena järve tamm, Birze jaama tee tamm, Apšāni tammed ja veel üks nimetu põline tammepuu.
Asustus
Valla külad on:
Ülejäänud valla elanikud elasid külade koosseisu mitte kuuluvates taludes.
Tartu marss
"Tartu marss" on Raimond Valgre poolt 1943. aastal loodud laul. Laul algab sõnadega "Kauneim linn on Eestis Tartu".
Taust
Laulu lõi Valgre ajal, mil ta teenis Punaarmees, mängides esialgu 917. Laskurpolgu ansamblis ning hiljem suuremas džässorkestris. Legendi järgi on laulu sünnilugu järgmine – olles saadetud rühma musta pesu ära viima, vahetas Valgre pesukorvi õlle vastu ning peale seda kui ülemused ta kätte said, paluti tal karistuse leevendamiseks üks laul valmis teha.
Teised esitajad
Laulu on lisaks Valgrele esitanud ka paljud teised artistid ning lugu tuli ette kandmisele ka 2014. aasta Tartu laulupeol.
Vahemikus 1. juunist kuni 26. novembrini mängivad Tartu raekoja tornikellad "Tartu marssi" kaks korda päevas kell 12:01 ja 18:01.
Kriitika
Laulu avaliku esitamise suhtes on oldud ka kriitilisel seisukohal ning seda seetõttu, et Punaarmee sõdurid olevat seda laulnud Tartu vallutamisel 1944. aasta 25. augustil.
Kannussaarõ
Kannussaarõ (ka Kannussaare) oli küla Võrumaal. Küla jääb tänapäeval Tsooru küla alale. Küla kaotati 1977, mil see liideti Tsooru külaga.
Külast on teateid alates 1926.
Sosva
pisi|150px|[[Sosva lipp]] pisi|100px|[[Sosva vapp]] Sosva (vene keeles Сосьва) on alev Venemaal Sverdlovski oblasti Serovi rajoonis. Ta asub Kesk-Uuralis Sosva jõe vasakul kaldal. Lähim linn on Serov (87 km).
Asulas tegutses Sevurallag ehk Sosva vangilaager.
Aušrinė Armonaitė
pisi|Aušrinė Armonaitė (2022)
Aušrinė Armonaitė (sündinud 22. mail 1989 Vilniuses) on Leedu poliitik. Ta on alates 11. detsembrist 2020 Leedu majandus- ja innovatsiooniminister.
Ta lõpetas aastal 2007 Vilniuse Mykolas Biržiška gümnaasiumi. Ta omandas aastal 2012 Vilniuse Ülikooli rahvusvaheliste suhete ja politoloogia instituudis bakalaureusekraadi politoloogias ning aastal 2014 magistrikraadi avaliku poliitika analüüsis.
11. detsembrist 2020 on ta Leedu majandus- ja innovatsiooniminister.
Isiklikku
Ta on abielus Edgaras Stanišauskasega. Ta lõpetas muusikakoolis klaveriklassi, mängis kaheksa aastat korvpalli. Ta tunneb huvi ühiskonna- ja riigiteaduste kirjanduse, välispoliitika, muusika ja rulluisutamise vastu.
Eesti Noorteühenduste Liit
Eesti Noorteühenduste Liit (ENL) on katusorganisatsioon, mis ühendab Eestis tegutsevaid noorteühendusi ja osaluskogusid. ENLi peamised eesmärgid on pakkuda noorteühendustele eestkostet, kujundada noori toetavat ühiskondlikku arvamust ja seadusandlikku keskkonda, esindada liikmete noortepoliitilisi huve Eestis ja rahvusvahelisel tasandil ning soodustada noorte aktiivset osalust ühiskonnas.
ENL osaleb töögruppides, komisjonides ja nõuandvates kogudes, seistes hea noorte huvide eest ning esindades aktiivsete noorteühendustesse kuuluvate noorte arvamust. ENL on arendanud noorsootöö valdkonda väga erinevatel tasanditel alates noori puudutavate uuringute tegemisest, maakondlike noortekogude ja kohaliku tasandi noorte osaluskogude projektist ning lõpetades erinevate eelnõude kommenteerimisega või näiteks noorsootöö andmebaasi loomisega.
Organisatsiooni ajalugu
Ehkki Eesti Noorteühenduste Liit asutati 2002. aastal, sai katusorganisatsiooni loomise lugu oma alguse juba 2001. aasta aprillis, kui tegutsemist alustas Eesti Noorteühenduste Koostööprojekt, mille eesmärgiks sai tihendada Eesti noorteühenduste vahelist koostööd. Projekti eestvedajaks oli Eesti Üliõpilaskondade Liit, kes on ENLi hea koostööpartner tänaseni.
19. mail 2002 toimus Tallinnas Inglise Kolledžis Eesti Noorteühenduste Liidu asutav kogu, kus asutamislepingu allkirjastasid 25 noorteühenduse esindajad. Vastu võeti ka organisatsiooni põhikiri, milles organisatsiooni eesmärkidena nimetati oma liikmesorganisatsioonidele eestkoste pakkumist, noorteorganisatsioonide omavahelise koostöö tihendamist ning noorte omaalgatuse propageerimist ühiskonnas.
Vald (perekonnanimi)
Vald on eesti perekonnanimi.
Eesti Noorteühenduste Liit
Üldkoosolek
Üldkoosoleku pädevusse kuulub:
Vald (perekonnanimi)
Perekonnanime Vald (Wald) on pandud 12 mõisavallas Harju-, Lääne-, Tartu-, Viljandi-, Viru- ja Võrumaal. Wald võib saksa keeles tähendada metsa. Nimede eestistamisel määrati sellenimelistele isikutele uueks perekonnanimeks Raemets ja Valdma. 2018. aasta 1. jaanuari seisuga on perekonnanimi Vald Eestis 29 mehel ja 32 naisel.
Eesti Noorteühenduste Liit
Nõukogu
Nõukogu pädevusse kuulub:
Juhatus
ENLi juhatus on kahe- kuni viieliikmeline. Esimehe ja aseesimehed valib üldkoosolek kaheks aastaks.
Juhatuse pädevusse kuulub:
Tegevbüroo
Praegune ENLi tegevbüroo koosneb 5 töötajast:
Lisaks tegutsevad tegevbüroo juures erinevad projektijuhid. 2021. aastal on ENLi tiimis lisaks ka Kagu- ja Kirde-Eesti koordinaatorid, kes tegelevad piirkonnapõhiselt osalusvaldkonna arendamisega.
Tegevbüroo tegevusi toetavad hooajakoolide vabatahtlikud, kes suhtlevad ENLi hooajakoolide koolitajatega, valmistavad ette vaba aja programmi, tegelevad üldise korraldusega, info levitamise ja sponsorite leidmisega. Alates 2021. aastast tegutsevad ENLis ka blogitoimetuse vabatahtlikud, kes loovad sisu ENLi veebilehele Infonurka.
Liikmed
ENLi liikmed on noorte huvides tegutsevad noorteorganisatsioonid (noorteühingud ning -kogud). ENLi liikmete staatused on täis- ja kandidaatliige. Mittetulundusühingute seaduse ja teiste seaduste tähenduses loetakse ENLi liikmeteks ainult täisliikme staatust.
Organisatsiooni strateegilised sihid
Aastatel 2018–2020 lähtub ENL neljast püstitatud strateegilisest eesmärgist:
Noortepoliitilised eesmärgid
ENLi seisukohtade kujundamise aluseks on mais 2016 kinnitatud Noortepoliitika Platvorm. Platvorm koosneb kolmeteistkümnest teemablokist ning esitab ENLi liikmeskonna ettepanekud probleemküsimuste lahendamiseks.
2007. aastal seadis ENLi liikmeskond eesmärgiks langetada kohalike omavalitsuste valimistel valimisiga 16. eluaastale, millest kujunes ENLi ning Eesti kodanikuühiskonna üks edulugudest. Lobitöö tulemusel muutis Riigikogu kahe järjestikuse koosseisu poolt 2015. ja 2016. aastal põhiseadust ning langetas seeläbi valimisiga KOV valimistel. Tegu oli esimese põhiseaduse muutmisega Eesti Vabariigi ajaloos, mida initsieeris kodanikuühiskonna organisatsioon.
ENLi liikmeskonna prioriteetsemad noortepoliitilised eesmärgid seostuvad stabiilse rahastuse tagamisega noorteühingutele, võrdse ligipääsuga haridusele, huvitegevusele ning tööturule sõltumata sealjuures erivajadustest, elukohast või teistest eripäradest ja osalusvõimaluste tagamise ning noorte osaluse tunnustamisega kõikidel tasanditel.
Anelle
Anelle on naisenimi.
2019. aasta seisuga oli see Eestis esinemissageduselt 903. naisenimi. 1. jaanuari 2019 seisuga oli Eestis eesnimi Anelle 73 naisel.
Sergei Smirnov
thumb|Sergei Smirnov Sergei Mihhailovitš Smirnov (vene keeles Сергей Михайлович Смирнов; sündinud 12. oktoobril 1950 Tšitas) on Venemaa riigiametnik, endine Venemaa Föderatsiooni Föderaalse Julgeolekuteenistuse Peterburi ja Leningradi oblastivalitsuse ülem ning Föderaalse Julgeolekuteenistuse ülema esimene asetäitja, armeekindral.
Sergei Smirnov lõpetas Leningradi Elektrotehnilise Instituudi 1973. aastal ja 1975. aastal NSV Liidu Ministrite Nõukogu juures asuva Riikliku Julgeoleku Komitee Kõrgemad kursused Minskis.
Smirnov asus NSV Liidu Riikliku Julgeoleku Komitee teenistusse 1974. aastal, alustas teenistust RJK Leningradi oblastivalitsuses, pärast NSV Liidu lagunemist jätkas teenistust Venemaa Föderatsiooni Peterburi ja Leningradi oblastivalitsuses.
1997. aastast oli Sergei Smirnov VF Föderaalse Julgeolekuteenistuse Kingissepa linnaosakonna ülem.
2000. aastal määrati Sergei Smirnov VF Föderaalse Julgeolekuteenistuse Sisejulgeolekuvalitsuse ülemaks. 2000. aasta juulis määrati ta Venemaa Föderatsiooni Föderaalse Kaitseteenistuse ülema asetäitjaks. Aastatel 2001–2003 teenis Smirnov Venemaa Föderatsiooni Peterburi ja Leningradi oblastivalitsuse ülemana. 2003. aasta juunis määrati Sergei Smirnov VF Föderaalse Julgeolekuteenistuse direktori esimeseks asetäitjaks ning oli alates 2007. aasta septembrist ühtlasi Shanghai koostööorganisatsiooni Regionaalse Terrorivastase struktuuri ülem (Региональная антитеррористическая структура (РАТС) ШОС).
Länsimetro
pisi|450px|Länsimetro on kaardil märgitud katkendliku joonega Länsimetro ('Läänemetroo, rootsi:Västmetro) on Helsingi metroo pikendus Helsingist Espoosse, mis avati 18. novembril 2017. Länsimetro pikendab metrood Ruoholahti metroojaamast, Lauttasaari, Aalto Ülikooli Otaniemi kampuse ja Tapiola kaudu uude lõppjaama Matinkylässe ning paikneb kogu pikkuses maa all. Teises ehitusetapis pikendatakse metrood Kivenlahtisse. Teine ​​etapp avatakse 3. detsembril 2022.
Länsimetro ehitus kiideti heaks 4. aprillil 2007 ja ehitus algas novembris 2009. Veebruaris 2014 lõpetati ehituseks vajalikud lõhkamistööd ning alustati jaamade ja tunnelite ehitust. Esialgu pidi pikendus avatama 15. augustil 2016, kuid see lükkus edasi 18. novembrile 2017.
Alfred Stieglitz
thumb Alfred Stieglitz (1. jaanuar 1864 – 13. juuli 1946) oli Ameerika fotograaf ja moodsa kunsti promootor.
Ta oli tegev üle poole sajandi. Stieglitzi tegevuse tulemusel kujunes fotograafiast aktsepteeritud kunstivorm. Lisaks panusele fotokunsti tuntakse Stieglitzi ka New Yorgi kunstigaleriide omanikuna 20. sajandi esimesel poolel, kus ta tutvustas paljusid Euroopa avangardkunstnikke Ameerika Ühendriikide publikule. Ta oli abielus kunstnik Georgia O'Keeffega.
Lapsepõlv ja varajane looming (1864–1890)
1871. aastal saadeti Stieglitz Charlier' Instituuti, tolle aja parimasse erakooli New Yorgis. Aasta enne lõpetamist saatsid vanemad ta üldkeskkooli, mis ei pakkunud talle aga piisavat huvi. Seejärel otsustas isa saata ta karmi kooli oma kodumaal, Saksamaal. 1881. aastal müüs Edward Stieglitz maha oma ettevõtte ja siirdus koos perega aastateks Euroopasse. Alfred Stieglitz võeti vastu reaalgümnaasiumi Karlsruhes. Järgmisel aastal asus ta õppima mehaanikainseneriks Berliinis. Intellektuaalse tutvuse leidis ta oma keemiaõppejõu Hermann Wilhelm Vogeliga, kes tegeles ka fotograafia arendamisega. Samal ajal kasvas Stieglitzi huvi kunstide vallas. Ta ostis oma esimese fotoaparaadi ja pildistas Euroopas reisides maastikke. 1884 naasid vanemad Ameerikasse, kuid Stieglitz jäi Saksamaale. 1887 kirjutas ta oma esimese artikli Briti ajakirjale harrastusfotograafia teemal „Sõna või paar amatöörfotograafiast Saksamaal”. Sama ajakirja fotokonkursil võitis Stieglitz esimese koha fotoga „Viimane nali, Bellagio”. Kui ta õde Flora suri sünnitusel 1890. aastal, kutsusid vanemad pere kokku leinama ning Stieglitz naasis Ameerika Ühendriikidesse.
New York ja Camera Club (1891–1901)
Stieglitz nimetas end kaameraga kunstnikuks ja loobus otsimast teist eriala. Ta kirjutas nüüd juba Ameerika harrastusfotograafiaajakirjale regulaarselt ja noppis võite paljudelt fotokonkurssidelt. 1892 ostis ta oma esimese käeskantava kaamera. Sel perioodil tegi ta oma kuulsaimad ülesvõtted „Talv, Viies avenüü” ja „Terminal”. Ta sai Ameerika harrastusfotograafiaajakirja kaastoimetajaks. Ta võitis austajaid nii oma artiklite kui ka fotodega.
Vanemate survel abiellus Stieglitz ammuse tuttava Emmeline Obermeyeriga. Mesinädalatel Euroopas leidis Stieglitz taas uusi tutvusi fotograafia vallas.
Ajakiri Camera Work (1902–1907)
Järgmine suur eesmärk oli luua ajakiri, mis keskendub vaid fotodele. Nimeks sai see Camera Work ja esimene number ilmus detsembris 1902. Stieglitz töötas selle kallal väga innukalt, mis ta füüsiliselt ja vaimselt ära väsitas. Tol ajal oli tal neli täisajaga töökohta.
Kuulsaim foto "Steerage" ja moodne kunst (1907–1917)
Sellesse perioodi jääb meisterlik foto "Steerage" („Vahetekk”), mis on ikoonilise staatuse omandanud. Stieglitzist saab moodsa kunsti pioneer. Ta osaleb koos paljude teiste fotograafidega Rahvuslikus Kunstiklubis ühisnäitusel koos selliste maalikunstnikega nagu Mary Cassatt, William Glackens, Robert Henri ja James McNeill Whistler. Tema enda esimene kunstigalerii kandis nime „291”. Mais 1909 suri Stieglitzi isa, jättes pojale kopsaka päranduse, mis aitab ülal pidada galeriid ja ajakirja Camera Work.
1910 kutsutakse Stieglitz Albrighti kunstigalerii direktoriks. Ta jätkab fotograafia ja moodsa kunsti edendamisega. 1914 sureb Stieglitzi sõber Joseph Keiley ja algab Esimene maailmasõda, mis tähistab raskuste algust. 1916 algab Stieglitzi suhe maalikunstnik Georgio O'Keeffe'iga, kes on tema eluarmastus ja hiljem teine abikaasa. 1917 oli Stieglitzile murranguline aasta: lõppes suhe O'Keeffe'iga ning ajakiri Camera Work ja galerii 291 tuli sulgeda.
O'Keeffe ja moodsa kunsti galeriid (1918–1937)
Detsembris 1925 avas uksed „Intiimne galerii”, mida tuntakse ka „Toa” nime all (väiksuse tõttu). Stieglitzil tekkis suhe endast palju noorema ja abielus naise Dorothy Normaniga.
Stieglitzi järgmine galerii kannab nime „Ameerika koht”. O'Keeffel on seal igal aastal näitus.
Viimased aastad (1938–1946)
1938. aastal Stieglitzi tervis halvenes ja ta elas üle infarkti, kuid naasis töö juurde. 1946 tabas teda saatuslik rabandus ning ta suri 13. juulil, O'Keeffe tema kõrval.
Raymond Joval
Raymond Albert Joval (sündinud 15. septembril 1968 Amsterdamis) on Hollandi endine poksija. Tema vanemad on pärit Surinamest.
Joval osales II keskkaalus (kuni 75 kg) 1992. aasta Barcelona olümpiamängude poksivõistlustel, kuid kaotas 2. ringis oma kohtumise ja jäi edasisest medaliheitlusest välja.
Joval sai II keskkaalus (kuni 75 kg) 7. maailmameistrivõistlustel (Tampere, 1993) pronksmedali, kaotades poolfinaalis hilisemale kuldmedalivõitjale ja maailmameistrile Ariel Hernándezele (Kuuba) ja jäädes edasisest medaliheitlusest välja.
Joval osales II keskkaalus (kuni 75 kg) 30. Euroopa meistrivõistlustel (Bursa, 1993), kuid kaotas veerandfinaalis hilisemale kuldmedalivõitjale ja Euroopa meistrile Dirk Eigenbrodtile (Saksamaa) ja jäi edasisest medaliheitlusest välja.
Joval poksis jaanuarist 1994 kuni juulini 2008 elukutselisena. Ta osales kokku 42 kohtumisel ning võitis neist 37 (neist 16 nokaudiga) ja kaotas 5 kohtumist.
Granatspitze rühm
thumb|Muntanitz, kõrgeim mägi Granatspitze rühmas
Granatspitze rühm (saksa: Granatspitzgruppe), mõnikord ka Granatspitzi rühm, on Kesk-Alpide alamrühm Ida-Alpides. Granatspitze rühm moodustab koos Ankogeli rühma, Goldbergi rühma, Glockneri rühma, Schoberi rühma, Kreuzecki rühma, Venedigeri rühma, Villgrateni mägede ja Rieserferneri rühmaga Kõrg-Tauern peamäestiku. Granatspitze rühm asub Austrias Salzburgi ja Tirooli liidumaadel. Selle kõrgeim tipp on Großer Muntanitz (3232 m).
Granatspitze rühm asub Kõrg-Tauerni keskosas. Felbertauernstraße maantee on rühma läänepiiriks. Rühma varjutavad selle palju kuulsamad naabrid, sealhulgas Großglockner ja Großvenediger. Mäestikule annab nime Granatspitze (3086 m).
Naabermäestikud
Granatspitze rühm külgneb Alpide järgmiste mäestikega:
Tipud
Kõik nimedega kolmetuhandesed tipud Granatspitze rühmas:
Tauri Tallermaa
pisi|Tauri Tallermaa esinemas Euroopa päeva tähistamisel [[Vabaduse väljakul 7. mail 2011]] Tauri Tallermaa (sündinud 17. märtsil 1968) on eesti koolitaja ja mälutreener.
Ta on lõpetanud Tallinna Tehnikaülikooli 1992. aastal raamatupidamise ja majandusanalüüsi erialal.
Tallermaa mängis 1985. aastal lavastatud filmis "Naerata ometi".
2010. aastal osales koos Merlyn Uuskülaga telesaates "Laulud tähtedega".
Uue-Kariste järv
Kirjeldus
Veekogu kuulub Lääne-Eesti vesikonda ja Pärnu alamvesikonda. Veekogu pole avalik ega avalikult kasutatav veekogu.
Usbekid
pisi|Noored usbekid Usbekid (endanimetus O‘zbeklar või O‘zbekler) on turgi rahvas Usbekistanis ja teistes Kesk-Aasia riikides. Kõnelevad usbeki keelt, mis kuulub turgi keelte tšagatai rühma ehk karluki rühma. Usklikud on islamiusulised (sunniidid). Endistes Nõukogude vabariikides järgivad usbekid mõõdukamat islamit, Afganistanis elavad usbekid peavad usukommetest rangemini kinni.
Ühtekokku on usbekke 27–29 miljonit, neist Usbekistanis 22–23 miljonit, Afganistanis 1,5–2,7 miljonit, Tadžikistanis 1,13 miljonit, Kõrgõzstanis 800 000, Kasahstanis 494 000, Türkmenistanis 250 000 – 500 000, Venemaa Föderatsioonis 289 862, Türgis 50 000, Hiinas 25 000, Ukrainas 22 000 ja Ameerika Ühendriikides 16 000.
Usbeki rahvas on tekkinud kohaliku varasema iraanikeelse elanikkonna segunemisel mitmes laines 11.–15. sajandini saabunud turgikeelsete sisserändajatega.
Etnonüüm "usbekk" on arvatavasti pärit 14. sajandi algusest, mil Uzbek-khaani valitsusajal hakati nii kutsuma Kuldhordi islamistunud tuumikut. 1499. aastal tungisid Timuriidide valdustesse rändusbekid (Šeibaniidide dünastia). Hiljem hakatigi kohalikku rahvast nende järgi usbekkideks kutsuma.
Mark Selby
Mark Selby (sündinud 19. juunil 1983 Leicesteris) on Inglismaa elukutseline snuukrimängija ja neljakordne snuukri maailmameister (aastatel 2014, 2016, 2017 ja 2021). Ta on võitnud 21 edetabeli tiitlit, millega on kõigi aegade edetabelis kaheksas. Ta on maailma edetabelis olnud esikohal mitmeid kordi, esimest korda 2011. aasta septembris ning oli ajavahemikus 2015. aasta veebruar kuni 2019. aasta märts järjest üle nelja aasta esikohal.
Peale 1998. aasta Inglismaa alla 15-aastaste meistrivõistluste võitmist sai Selbyst 1999. aastal 16-aastaselt professionaalne snuukrimängija. Ta sai 2007. aasta snuukri maailmameistrivõistlustel John Higginsi järel teise ​​koha ja on sellest ajast alates võitnud snuukri Triple Crowni turniirid (kolmekordne kroon viitab elukutseliste snuukri kolme mainekama turniiri – maailmameistrivõistluste, Ühendkuningriigi meistrivõistluste ja Mastersi turniiri – võitmisele) vähemalt kaks korda, olles võitnud kolm Mastersi (2008, 2010 ja 2013), kaks Ühendkuningriigi meistrivõistlust (2012 ja 2016) ja neli maailmameistrivõistlust (2014, 2016, 2017 ja 2021). Ta on võitnud ka Walesi lahtised meistrivõistlused, Shanghai Mastersi, Saksa Mastersi, Hiina lahtised (kolm korda), Paul Hunter Classicu, rahvusvahelised meistrivõistlused (rahvusvaheline meistrivõistlus on elukutseliste pingerea turniir) kaks korda, Hiina meistrivõistlused, Euroopa Mastersi ja kolm neljast Home Nations Series (kodurahvaste sari on snuukriturniiride sari Ühendkuningriigi neljas koduriigis) sarja võistlustest.
Selby on üle 750 korra saavutanud ühes freimis üle 100 punkti. Hüüdnime "Nukitsamees Leicesterist" pani talle snuukrimängija Richard Beare. Selby on ka piljardimängija; ta on 2006. aastal kaheksa palliga pooli maailmameister ja sai 2015. aastal teise koha Hiina kaheksa palli maailmameistrivõistlustel.
Pamjatne
Pamjatne (ukraina keeles Пам'ятне) on küla Tšernihivi oblastis.
Sügis (perekonnanimi)
Sügis on eesti perekonnanimi.
Perekonnanime Sügis (Süggis) on pandud Kooraste mõisavallas Kanepi kihelkonnas Võrumaal. Nimede eestistamisel määrati Sügis uueks perekonnanimeks isikutele, kelle perekonnanimi oli Ellern, Evert, Henning, Herbist, Herbst, Holland, Ivanov, Knut, Kork, Märtin, Palmeos, Sikk, Stranberg, Süsslich, Toomasson, Voldemar ja Voormann.
2018. aasta 1. jaanuari seisuga oli perekonnanimi Sügis Eestis 40 mehel ja 40 naisel. 2022. aasta 1. jaanuari seisuga oli perekonnanimi Sügis 42 mehel ja 40 naisel.
Wrocławi katedraal
Wrocławi Püha Ristija Johannese katedraal (poola keeles Archikatedra św. Jana Chrzciciela, saksa keeles Breslauer Dom, Kathedrale St. Johannes des Täufers) on 13.–14. sajandist pärit gooti kirik Wrocławis Poolas, Wrocławi katoliku piiskopkonna peakirik. Ostrów Tumski linnaosas asuv kirik on ühe varaseima Poola gootika näitena arhitektuurimälestis ja üks linna sümboleid.
Ajaloost
Katedraal on neljas kirik sellel asukohal. Esimene pühakoda ehitati sinna Přemysliidide dünastia ajal 10. sajandil, see oli 25 meetri pikkune maakividest hoone eenduva transeptiga ja idaapsiidiga. Pärast Sileesia vallutamist Poola koosseisu ja Wrocławi piiskopkonna asutamist Piastide soost hertsogi Bolesław I Vapra ajal umbes 1000. aasta paiku, ehitati vana asemele suurem basilikaalne kolmelööviline katedraal krüptiga ja tornidega idaküljes. Hoone hävis varsti, võib-olla Böömimaa hertsogi Bretislavi vallutuse ajal 1039. aasta paiku. Kazimierz I Taastaja ajal ehitati uus romaani kirik.
Pärast mongolite invasiooni lõppu ehitati too romaani kirik uuenduslikus tellisgootika stiilis ulatuslikult ümber tänapäeval tuntud kujule. Esimestena kerkisid endise poolümara apsiidi asemele uus kesklööviga peaaegu ühepikkune kooriruum koos kooriümbriskäiguga, mille ehitust alustati 1244. aastal. Pikihoone koos käärkambriga ja massiivsete läänetornide alumine korrus valmisid 1341. aastaks.
1540. aasta suvel hävis tulekahjus kiriku katus, mis taastati 16 aastat hiljem juba renessanss-stiilis. Teises tulekahjus 1759. aastal põlesid tornid, katus, käärkamber ja kooriruum. Järgneva 150. aasta jooksul parandati tasapisi neid kahjustusi. Aastail 1873–1875 ehitas Karl Lüdecke interjööri ja läänefassaadi uuesti uusgooti stiilis. Tema tööd jätkas 20. sajandi algul Hugo Hartung, pöörates erilist tähelepanu tornidele.
Umbes 70% katedraalist hävis Teise maailmasõja viimastel päevadel Wrocławi piiramisel ja Punaarmee pommirünnakutes. Osa sisustusest päästeti ja need esemed asuvad tänapäeval Varssavis Rahvusmuuseumis. Kirikut taastati 1951. aastani, pärast hädapärast kordasaamist pühitseti see uuesti sisse. Järgnenud aastatel tehti edasisi parandusi ja taastamistöid, läänetornide koonilised tornikiivrid valmisid 1991. aastal.
Katedraalis asub Poola suurim orel, mis ehitati 1913. aastal Sajandi saali (Hala Stulecia) jaoks.
Arhitektuur ja sisustus
Katedraal on kolmelööviline gooti basiilika, see on 100 meetrit pikk and 44,5 meetrit lai. Hoonel on kolm sissepääsu: 14. sajandi lääneportaal ja veidi hilisemast ajast pärit põhja- ja lõunaportaal. Läänefassaadi raamivad kaks ligi 100 meetri kõrgust torni, mille vahel asetseb peaportaal ja selle ees tähtvõlvlaega kaetud avatud eeskoda. Eeskoja ehisviil on uusaegne ja põhineb oletustel kunagise peasissepääsu dekoori kohta. Pikihoonet eraldab altariruumist võidukaar. Altariruum asub kesklöövist mõned astmed kõrgemal, külglöövid jätkuvad ümber altariruumi kulgeva kooriümbriskäiguna. Kooriümbriskäigust avanevad uksed koori taga asuvatesse kabelitesse:
Katedraali kirdetorniga külgneb Ristija Johannese kabel, mis ehitati 1408. aastal ja hiljem tehti ümber piiskop Johann V Thurzo mausoleumiks.
Lõunalöövi neljandast võlvikust avaneb pääs Lunastaja kabelisse, hilisema nimega Püha Sakramendi kabel, mis ehitati 1671.–1672. aastal Carlo Rossi kavandi järgi kanoonik Johann Jacob Brunetti tellimusel. Kabelit kaunistab Domenico Antonio Rossi loodud stukkdekoor. Kabelis asuvad kanooniku ja tema venna, abipiiskop Johann Brunetti epitaafid.
Põhjalöövi teisest võlvikust on pääs Ülestõusmise kabelisse, varasemasse surnukambrisse, mis ehitati 1749. aastal dekaan Johann Christoph von Rummerskirchi annetuse eest. Kabeli võimalik arhitekt on Bartholomäus Wittwer, stukkdekoor ja maalingud Raphael Joseph Albert Schallilt ja Theodor Hammacherilt. Vaheseina kujundas Felix Anton Scheffler.
Püha Kasimiri kabelis, mis algul oli pühitsetud pühale Leopoldile, asus Wilhelm Kalteyseni maalitud kanoonik Peter Wartenbergi triptühhon 1468. aastast. Pärast Teist maailmasõda viidi kunstiteos Rahvusmuuseumi Varssavisse.
Bilibino rajoon
Bilibino rajoon on 2. järgu haldusüksus Venemaal Tšuktšimaal.
Rajoonis on 6 kohalikku omavalitsusüksust ja 10 asulat.
Margus Arak
Margus Arak (sündinud 9. jaanuaril 1966 ) on eesti keskkonnafüüsik.
Ta on lõpetanud Tartu Ülikooli füüsika erialal 1991. aastal.
Ta on alates 8. maist 2008 Maaülikooli tehnikainstituudi direktor. Enne seda oli ta instituudi keskkonnafüüsika lektor ja õppetöökoja juhataja.
Kar'adsimäe
Külast on teateid alates 1926.
TLC
pisi|Kanali logo TLC on ettevõttele Discovery Inc. kuuluv telekanal, mis on suunatud naistele vanuses 25–49 aastat.
Telekanal näitab saateid moest, elustiilist, reisidest, lastekasvatamisest, pulmadest ja paljust muust.
Telekanalis näidatakse saateid inglise, vene, kasahhi, hiina ja hispaania keeles.
Telekanal alustas tegevust 1972. aastal inglise keeles, 2011. aastal hakati Venemaale suunatud saateid edastama vene keeles.
Õru Lasteaed-Algkool
Kool asutati 1922. aastal.
Ajalugu
Esimesed andmed hariduselu kohta Õru vallas pärinevad 1768. aastast. Õru kooli eelkäijateks võib lugeda mitmes eri hoones asunud Uniküla koole. Alates 1861. aastast töötas Õru kandis kooliõpetajana kirjanik Friedrich Karl Johan Kuhlbarsi isa töötas.
1921. aastal asus Saksamatsil Päivatares neljaklassiline kool. Alates 1944. aastast paiknesid kooliruumid seltsimajas ja 1951. aastal nimetati kool Õru Mittetäielik Keskkooliks. 1952. aastal muudeti kool uuesti neljaklassiliseks Õru Algkooliks. Nagu paljud teised väikekoolid Eestimaal suleti Õru algkool 1973. aastal.
1991. aastal taasavati Õru kool lasteaiaga ühes majas ja õppeasutuse nimeks sai Õru Lasteaed-Algkool. Alates 1999. aastast tegutseb kool endises Valga sovhoosi klubihoones.
Otto I (Braunschweig-Lüneburg-Harburg)
Otto I (1495–1549) oli Braunschweig-Lüneburgi hertsog ja Lüneburgi vürst (Otto VI nime all) aastatel 1520–1527 ning Harburgi isand aastatel 1527–1549.
Perekond
Otto abiellus aastal 1527 Meta von Campega (suri aastal 1580) ja nad said 7 last:
Jägala joa hüdroelektrijaam
pisi|Jägala joa hüdroelektrijaama renoveerimistööd 2008. aastal Jägala joa hüdroelektrijaam ehk Jägala puupapivabriku hüdroelektrijaam on hüdroelektrijaam Jägala joa lähedal.
Jägala joast allavoolu paiknev hüdroelektrijaam saab vee enne Jägala juga paiknevast veehaardest, millest viib 850 m pikkune derivatsioonikanal survebasseini, sealt läheb vesi 3x30 m pikkuste survetorude kaudu turbiinidesse.